b'\n_START_ARTICLE_\nDaniel Akaka\n_START_PARAGRAPH_\nDaniel Kahikina Akaka (11. syyskuuta 1924 Honolulu, Havaiji \xe2\x80\x93 6. huhtikuuta 2018) oli yhdysvaltalainen demokraattisen puolueen poliitikko ja senaattori. H\xc3\xa4n syntyi Honolulussa ja oli etnisesti havaijilainen. H\xc3\xa4nen isois\xc3\xa4ns\xc3\xa4 oli kiinalainen._NEWLINE_Akaka palveli toisen maailmansodan aikana United States Army Corps of Engineersin riveiss\xc3\xa4 muun muassa Saipanilla ja Tinianilla. Sodan j\xc3\xa4lkeen h\xc3\xa4n opiskeli Havaijin yliopistossa ja valmistui opettajaksi vuonna 1952._NEWLINE_Akaka valittiin Yhdysvaltain edustajainhuoneeseen ensimm\xc3\xa4ist\xc3\xa4 kertaa vuonna 1976. H\xc3\xa4net valittiin uudelleen seitsemiss\xc3\xa4 per\xc3\xa4tt\xc3\xa4isiss\xc3\xa4 vaaleissa. Havaijin kuvern\xc3\xb6\xc3\xb6ri John Waihee nimesi Akakan huhtikuussa 1990 Yhdysvaltain senaattiin tilap\xc3\xa4isesti Spark Matsunagan kuoltua eturauhassy\xc3\xb6p\xc3\xa4\xc3\xa4n. Akaka astui virkaansa 16. toukokuuta, ja h\xc3\xa4net valittiin vaaleissa saman vuoden marraskuussa senaattiin jatkamaan loppuun Matsunagan kesken j\xc3\xa4\xc3\xa4neen kauden nelj\xc3\xa4 vuotta. Akaka istui Yhdysvaltain senaatissa yht\xc3\xa4mittaisesti vuodesta 1990. Vuonna 2011 h\xc3\xa4n ilmoitti, ettei asetu ehdolle en\xc3\xa4\xc3\xa4 vuoden 2012 vaaleissa._NEWLINE_Akaka oli naimisissa Mary Mildred \xe2\x80\x9dMillie\xe2\x80\x9d Chongin kanssa, ja heill\xc3\xa4 on viisi lasta, nelj\xc3\xa4toista lastenlasta sek\xc3\xa4 useita n\xc3\xa4iden lapsia.'